ET
C 285/4
Euroopa Liidu Teataja
14.8.2023
5.
Nõuandekomitee (15 liikmesriiki) nõustub komisjoni hinnanguga, et teatatud tehing tõenäoliselt ei takista märkimisväärselt tõhusat konkurentsi vertikaalse kooskõlastamata mõju tagajärjel, mis tekib konsoolvideomängude konkureerivate turustajate turulepääsu sihipärasest piiramisest ühinemisel tekkiva üksuse sihipärase täieliku või osalise sisenditurule juurdepääsu piiramise strateegia tulemusena, piirates või halvendades juurdepääsu Activision Blizzardi tulistamisele keskenduvatele AAA-konsoolvideomängudele.
6.
Nõuandekomitee (15 liikmesriiki) nõustub komisjoni hinnanguga, et teatatud tehing takistab tõenäoliselt märkimisväärselt tõhusat konkurentsi vertikaalse kooskõlastamata mõju tagajärjel, mis tekib konsooli- või arvutivideomängude konkureerivate turustajate (kes pakuvad pilvepõhiseid mängude voogedastuse teenuseid) sisenditurule juurdepääsu sihipärasest piiramisest, kui ühinemisel tekkiv üksus piirab Activision Blizzardi konsooli- ja arvutimängude juurdepääsu sisenditurule.
7.
Nõuandekomitee (15 liikmesriiki) nõustub komisjoni hinnanguga, et teatatud tehing takistab tõenäoliselt märkimisväärselt tõhusat konkurentsi arvutite operatsioonisüsteemide turul konglomeraatmõju tõttu, mis tekib selle tagajärjel, et Activision Blizzardi mängud seotakse Microsofti mänguturustusega mängude Windowsi operatsiooni­ süsteemile mõeldud pilvepõhise voogedastusteenuse kaudu.
Kohustused 8.
Nõuandekomitee (12 liikmesriiki) nõustub komisjoni järeldusega, et kasutajalitsents ja voogedastusteenuse pakkuja litsents, mida teatise esitanud pool pakkus 20. aprillil 2023, kõrvaldavad probleemid seoses i) konsooli- või arvutivideomängude konkureerivate turustajate teenuseosutajate (kes pakuvad mängude pilvepõhist voogedastusteenust) sisendile juurdepääsu piiramisega seetõttu, et ühinemisel tekkiv üksus piirab Activision Blizzardi konsooli- ja arvutimängude juurdepääsu sisenditurule, ning ii) konglomeraatmõjuga, mis tekib selle tagajärjel, et Activision Blizzardi mängud ja Microsofti mänguturustus seotakse mängude pilvepõhise voogedastusteenuse kaudu Windowsi operatsioonisüsteemiga.
Üks liikmesriik ei ole nõus.
Kaks liikmesriiki jäävad erapooletuks.
9.
Nõuandekomitee (12 liikmesriiki) nõustub komisjoniga, et kui teatise esitanud poole 20. aprillil 2023 esitatud lõplikud kohustused täies ulatuses täidetakse, siis teatatud tehing tõenäoliselt ei takista märkimisväärselt tõhusat konkurentsi siseturul või selle olulises osas.
Üks liikmesriik ei ole nõus.
Kaks liikmesriiki jäävad erapooletuks.
Kokkusobivus siseturuga ja Euroopa Majanduspiirkonna lepinguga 10.
Nõuandekomitee (12 liikmesriiki) nõustub komisjoniga, et teatatud koondumine tuleb seetõttu tunnistada siseturuga ja Euroopa Majanduspiirkonna lepinguga (2) kokkusobivaks vastavalt ühinemismääruse artikli 2 lõikele 2 ja artikli 8 lõikele 2 ning Euroopa Majanduspiirkonna lepingu artiklile 57.
Üks liikmesriik ei ole nõus.
Kaks liikmesriiki jäävad erapooletuks.
(2) EÜT L 1, 3.1.1994, lk 3.